3. sjednica Učiteljskog vijeća

9. siječnja 2024., 14:10

Nazočnost učitelja:

Dnevni red:

1. Verifikacija zapisnika
2. Natjecanja
3. Razno – osvrt na pregled e-Dnevnika i Erasmus izvješća

Ad. 1.) Zapisnik s 2. sjednice Učiteljskog vijeća održane 13.11.2023. jednoglasno je usvojen.

Ad. 2.) Nadolazeća školska natjecanja održavaju se u vrijeme zadano od strane organizatora. Ravnateljica je podsjetila kolege tko je imenovan u kojemu Povjerenstvu te pročitala imena članova Povjerenstava. Ravnateljica je podsjetila učitelje na pravovremeno uručenje privola za pristup natjecanju za malodobne učenike.

Ad. 3.) Ravnateljica je upoznala učitelje s održavanjem sjednica Razrednih vijeća i njihovim terminima koji su izloženi u zbornici na oglasnoj ploči. Također, podsjetila je razrednike na pristupanje seminaru 24.1.2024. („trening životnih vještina“) koji će se održati putem Zoom platforme u 13:30. Nadalje, ravnateljica je predstavila sljedeće datume kao kratki podsjetnik na to što učitelje i školu očekuje tijekom drugog polugodišta:

-Prvi tjedan 3. mjeseca održavaju se nacionalni ispiti za 4. razrede

-Županijsko natjecanje Crvenog križa održava se 13.4.2024.

-Nacionalni ispiti za 8. razrede održat će se od 20. do 27.3.2024., po rasporedu: hrvatski jezik, matematika i crveni križ održat će se u ponedjeljak, srijedu i petak; biologija i fizika u utorak i četvrtak; sljedeći tjedan u ponedjeljak, utorak i srijedu održat će se povijest, kemija i geografija.

-Škola u prirodi koju pohađaju učenici 8.razreda održat će se u 4.mjesecu, a učenici će posjetiti Vukovar.

Nadalje, jednoglasno su usvojeni prijedlozi o Povjerenstvu za zapošljavanje i njihovim članovima.

Također, kolegice su izložile tri Erasmusova projekta: Erasmusov projekt „Povežimo se!“, Job shadowing u sklopu kojega su posjetile Maltu; nadalje, Kičevo, Makedonija u sklopu Erasmusovog projekta „Povežimo se!“ u trajanju od 4.11.2023.-10.11.2023. te Erasmusov projekt „Let`s all go to the theatre of European Dreams“ u Serresu, Grčka u razdoblju od 8.10.-12.10.2023.

Sjednica je završila u 15:17.

Ravnateljica: Sanja Zakinja

Zapisničar: Aldea Budija